מישל לגראן

מישל לגראן (בצרפתית: Michel Legrand; ‏24 בפברואר 1932 – 26 בינואר 2019) היה מלחין, מעבד, מנצח ופסנתרן צרפתי. כתב את המוזיקה לסרטים "העלמות מרושפור", "מטריות שרבורג", "מעבר לחצות", ולסדרות מזיכיון "היה היה": "החלל", "החיים", "ממציאים" ו"מגלי ארצות". חיבר יותר מ-200 פרטיטורות לסרטי קולנוע וטלוויזיה וכמה מחזות זמר. זכה בשלושה פרסי אוסקר (מתוך 13 מועמדויות) וחמישה פרסי גראמי והיה מועמד לפרס אמי. לגראן, נולד בפריז, צרפת. היה בן 22 כשאלבומו הראשון, I Love Paris, היה לאחד האלבומים האינסטרומנטליים הנמכרים ביותר שיצאו בזמן מן הזמנים. היה פסנתרן וירטואוז, ג'אז וקלאסי, מעבד מוכשר ומנצח מצליח, שהופיע עם תזמורות בכל העולם. בראשית שנות ה-50 היה אחד האירופאים הראשונים שעבדו עם נגני הג'אז החדשניים דיזי גילספי, מיילס דייוויס, ג'ון קולטריין, סטן גץ וביל אוונס. במהלך תקופות שונות של עבודה יוצרת, ניצח על תזמורות בסנקט פטרבורג, ונקובר, מונטריאול, אטלנטה ודנוור. הוא הקליט יותר מ-100 אלבומים עם כוכבי מוזיקה בינלאומיים בסוגות שונות, מן הג'אז ועד המוזיקה הקלאסית. בין השאר עבד עם הזמרים פרנק סינטרה, שרה ווהן, ג'ק ג'ונס, רג'ינה ולאסקז, אלה פיצג'רלד, פרי קומו, קירי טה קאנאווה, ג'וני מאתיס וברברה סטרייסנד. אחותו, כריסטיאן לגראן, הייתה חברה בסווינגל סינגרס. בשנת 2014 ביקר בישראל וערך קונצרט בהיכל התרבות. נפטר בפריז ב-26 בינואר 2019. לגראן מוכר ביותר כמלחין חדשני לסרטים, שחיבר מוזיקה ליותר מ-200 סרטים, משל הבמאים ז'ן לוק גודאר, ריצ'רד ברוקס, ג'וזף לוסי (לסרט המקשר), ג'ון סטרג'ס (תחנת זברה אינה עונה), קלוד ללוש, קלינט איסטווד ורבים אחרים. אחרי ששיריו הופיעו בסרטיו של ז'אק דמי, "מטריות שרבורג" ו"העלמות מרושפור", יצאו ללגראן מוניטין בעולם כולו. "מטריות שרבורג" היה סרט מוזיקלי מושר מראשית ועד אחרית, כולל הדיאלוגים, תפיסה מהפכנית שהקנתה לו למעשה צביון של אופרה מצולמת. הוליווד לא איחרה לגלות עניין בלגראן בעקבות "מטריות שרבורג" והמטירה עליו הזמנות לחבר מוזיקה לסרטים. הוא החל לעבוד עם הוליווד והמשיך בכך שנים רבות. חילק את זמנו בין ארצות הברית לצרפת. לגראן זכה בשלושה פרסי אוסקר (מתוך 13 מועמדויות) ובחמישה פרסי גראמי, והיה מועמד לפרס אמי. להלן חלק מן הפרסים והמועמדויות שהוענקו ליצירותיו של לגראן: פרטיטורה מקורית בעיקרה: "מטריות שרבורג" (1965) פרטיטורה מקורית לסרט קולנוע שאינו מחזמר: "פרשת תומאס קראון" (1968) פרטיטורה לסרט מוזיקלי, מקור או עיבוד: "העלמות מרושפור" (1968) פרטיטורה דרמטית מקורית: "הקיץ של 42'" (1971) (זכה) פרטיטורת שירים מקורית או מעובדת: "ינטל" (1983) שיר מקורי: "אחכה לך" מתוך "מטריות שרבורג" (1965) "The Windmills of Your Mind" (זכה) מתוך "פרשת תומאס קראון" (1968) "What Are You Doing the Rest of Your Life?" מתוך "הסוף המאושר" (1969) "קטעי חלומות" מתוך Pieces of Dreams משנת (1970) "How do You Keep the Music Playing?" מתוך "חברות טובות" (1982) "Papa, Can You Hear Me?" ו"The Way He Makes Me Feel" שניהם מתוך "ינטל" מדיה וקבצים בנושא מישל לגראן בוויקישיתוף אתר האינטרנט הרשמי של מישל לגראן (באנגלית) מישל לגראן, ברשת החברתית פייסבוק מישל לגראן, במסד הנתונים הקולנועיים IMDb (באנגלית) מישל לגראן, באתר AllMovie (באנגלית) מישל לגראן, במסד הנתונים הקולנועיים KinoPoisk (ברוסית) מישל לגראן, באתר אפל מיוזיק (באנגלית) מישל לגראן, באתר ספוטיפיי מישל לגראן, באתר AllMusic (באנגלית) מישל לגראן, באתר MusicBrainz (באנגלית) מישל לגראן, באתר דיזר מישל לגראן, באתר Discogs (באנגלית) מישל לגראן, באתר Songkick (באנגלית) מישל לגראן, באתר Genius מישל לגראן, באתר SecondHandSongs מישל לגראן, באתר בילבורד (באנגלית) מישל לגראן, באתר טיידל (באנגלית) מישל לגראן מבצע וריאציות על הנושא מהסרט "מטריות שרבורג", סרטון באתר יוטיוב מאדי קוסטה, הגרדיאן, תחת מטרייה אחת, באתר הארץ, 1 באפריל 2011 נעם בן זאב, ההמצאה החדשה של המלחין מישל לגראן, באתר הארץ, 15 בנובמבר 2012 מישל לגראן, באתר "Find a Grave" (באנגלית) מישל לגראן (1932-2019), דף שער בספרייה הלאומית מישל לגראן, ניגן כאן!, באתר חרסונסקי מיוסיק